**17.-21.06**

EPIKoja võrgustiku arvamus soolise võrdõiguslikkuse ja võrdsete võimaluste seadusele. Aitäh kohtumisel osalemise ja sisendi andmise eest! Koondarvamus:[Arvamus soolise võrdõiguslikkuse ja võrdsete võimaluste seaduse eelnõule | Eesti Puuetega Inimeste Koda (epikoda.ee)](https://epikoda.ee/uudised/arvamus-soolise-vordoiguslikkuse-ja-vordsete-voimaluste-seaduse-eelnoule)(Kristi R, Kadri, Mari, Maarja)

17.06 Pärnu Päikese Kooli külastus, tutvumine toimetulekuõppe ja hooldusõppe korraldusega (Kadri)

18.06 Ligipääsetavuse hindamine Jõgeva maakonnas projekti Access Routes raames (Mari)

18.06 Osalemine hariduse tuleviku visioneerimise aruteluringis, mille korraldas Taavet Hinrikuse ja Sten Tamkivi fond. Arutelu eesmärk: kuidas aidata haridussüsteemi oma seatud eesmärke saavutama, mille tulemusel muutuks kogu süsteem ka avatumaks ja atraktiivsemaks õppimis- ja töökeskkonnaks. Osalesid HM, erinevate ülikoolide, haridusteadlaste, Haridusfondi ja Haridusfoorumi, Noorteühenduste Liidu jt organisatsioonide esindajad. (Kadri)

18.06 Ettekanne teemal “Ootused eestkostjale” Sotsiaalkindlustusameti korraldatud Lõuna piirkonna koostöökohtumisel Valga riigimajas, kus osalesid piirkondlikud omavalitsuste ning erihoolekande- ja rehabilitatsiooniteenuse osutajate esindajad (Kristi R)

19.06 Töövõime hindamise ja puude raskusastme tuvastamise vaide koolitus Tallinna Sotsiaal-ja Tervishoiuameti eestkoste osakonna töötajatele (Kristi R)

19.06 Ettevõtlus- ja infotehnoloogiaministri määruse number 28 Puudega inimeste erivajadusest tulenevad nõuded ehitisele jätkuarutelu (Mari)

19.06 Tervisekassa Tervishoiuteenuste loetelu komisjoni korralisel arutelul osalemine, taotlused ja protokollid on leitavad [Loetelu muutmine 2013-2024 | Tervisekassa](https://www.tervisekassa.ee/partnerile/raviasutusele/tervishoiuteenuste-loetelu/loetelu-muutmine-2013-2024) (Kristi R)

19.06 Access Routes projekti Lõuna-Eesti objektide ligipääsetavuse kaardistamise töökoosolek veebis (Mari,Meelis) ning NordPlus partnerite koosolek samuti veebis (Meelis)

19.06 arutelu Sotsiaalkindlustusameti järelevalve osakonna ja KOV lastekaitse nõustamisüksusega Paide lapsehoiuteenuse osutamisega seonduvalt (Kristi K)

20.06 Haiglavõrgu arengusuundade arutelu ministeeriumis. (Katrin Nugis, Külli Roht, Georg Jurkanov; Pirje Lehtmaa).

**Meeldetuletuseks:**

* **Ligipääsetavuse koolitus** [Avaleht | e-epikoda](https://moodle.epikoda.ee/) Koolituge ise ja jagage infot ka teistele!
* Kestab registreerumine **EPIKoja suvekoolis** osalemiseks, mis toimub **28.-29.08 Narva-Jõesuu Noorus Spa hotellis**. Igast liikmesorganisatsioonist on oodatud 1 esindaja. Suvekooli **osalustasu on 50 eurot osaleja kohta**, mille kohta saadame arve pärast suvekooli toimumist. Osalustasu sisaldab: toitlustus, majutus, saunakeskuse kasutus, koolitusloeng Tõnu Lehtsaare poolt, meelelahutusprogramm. Registreerumine suvekooli toimub **kuni 12. juulini** aadressil: <https://forms.gle/JGV6Q1UQVhPRd1gy5> Lisainfo: [kadri.palk@epikoda.ee](mailto:kadri.palk@epikoda.ee)